Cheirolophus

Cheirolophus er ei slekt i kurvplantefamilien. Disse plantene ble tidligere regnet til knoppurtslekta (Centaurea).

De fleste artene er busker, men det er også en flerårig urt i slekta. Det finnes ni arter i det vestlige middelhavsområdet. For omtrent 1,7 millioner år siden spredte slekta seg til øyene i Makaronesia der den har gjennomgått en omfattende radiasjon slik at det nå er 19 arter på Kanariøyene og én art på Madeira.

Artene på Kanariøyene er med ett unntak endemiske for ei enkelt øy, og de finnes bare på de sentrale og vestlige øyene. De fleste vokser på fuktige basaltklipper, men noen vokser i andre habitater som tørre steder, subalpin vegetasjon og havstrender.

Litteratur

Eksterne lenker 
 

Kurvplantefamilien